TABBE: Da skattedirektoratet la om fra kortkartotek til datasystem, ble det krøll i listen over nordmenn. Foto: HEIKO JUNGE/NTB SCANPIX

58.000 utlendinger registrert som norske statsborgere etter datatabbe

En datatabbe i Skattedirektoratet rundt 1990 førte til at 58.000 utlendinger ved en feil ble oppført med norsk statsborgerskap.

Oppdatert 9. september 2012

Artikkelen er over åtte år gammel

Tabben ble først oppdaget da flere marokkanere dukket opp på den norske ambassaden i Rabat i 2007 og ba om å få norsk pass, skriver Aftenposten.

Ambassaden slo alarm og Skattedirektoratet, som har ansvaret for folkeregisteret, har nå funnet feilen.

- Det skjedde da vi erstattet kortkartoteket med datasystem rundt 1990. Alle som var registrert som utvandret i tidsrommet 1960 til 1975, ble registrert som norske statsborgere, medgir underdirektør Harald Hammer i Skattedirektoratet.

- Dette er tidligere tiders synder, og det er ingen her i Skattedirektoratet som kan forklare hvorfor dette ble slik. Ingen kan dokumentere hva som skjedde, sier han.

De fleste som ved en feil ble registrert som norske borgere, vet det sannsynligvis ikke selv. Mange av dem var gjestearbeidere fra land som Tyrkia og Marokko.

Nå får alle som utvandret i den aktuelle perioden endret status til «statsborgerskap ukjent» i folkeregisteret, men dette vil også urettmessig ramme utflyttede norske statsborgere født av norske foreldre.

Norske ambassader i utlandet er nå varslet for å gjøre «ekte» norske statsborgere oppmerksom på saken. Feilen vil de trolig først oppdage når de skal fornye passene sine.

- Da vi ikke vet hvor de bor, kan vi ikke sende brev, sier Hammer.

I en pressemelding søndag presiserer Skatteetaten det de mener er feil i Aftenpostens artikkel.

Skatteetaten mener:

Aftenposten og en rekke andre medier gir et feilaktig inntrykk av at mange har fått statsborgerskap de ikke skulle hatt.

Ingen har fått statsborgerskap de ikke har rettmessig krav påog ingen står i fare for å miste noe statsborgerskap de harkrav på.

Dette gjelder personer som utvandret fra Norge for 37-52 årsiden og som ikke har vært bostedsregistrert i Norge siden.Saken har sin bakgrunn helt tilbake fra konvertering av data fra manuelle hovedregisterkort til EDB-ført folkeregister iåttiårene slik at man kun førte inn komplette opplysninger omden bosatte befolkning.

Skatteetaten, som forvalter Folkeregisteret, gir ikkestatsborgerskap og tar det heller ikke fra noen. Nå rydderSkatteetaten opp og den eneste konsekvensen av dette er at noenfå med rettmessig norsk statsborgerskap vil måtte vente i noentimer eller opptil en dag dersom de skal fornye passet sitt.

Publisert: 09.09.12 kl. 05:19 Oppdatert: 09.09.12 kl. 13:37